Syk ’84

«Syk 84» er et verbalt innslag med sporadisk musikk som er skrevet av Øystein Sunde og Trond-Viggo Torgersen, og utgitt mars 1984 på Sundes musikkalbum I Husbukkens tegn.

«Syk 84» er mest et slags revynummer hvor man setter sykehusrelaterte reklamer inn i jingles. Sunde og Hege Schøyen er de som snakker. Det hele er et slags spark til forslag om at sykehustjenester skal overføres til private tjenester i stedet for offentlig.I Husbukkens tegn – informasjon på omslaget

Følgende melodisnutter forekommer i «Syk 84»:

«Sett deg oppi kørja» (gammel tradisjonell vise)...og Fia hadde sko med Lillebjørn Nilsen – informasjon på omslaget
«Ta den ring og la den vandre» (barnevise)
«All of me» (skrevet av Gerald Marks og Seymour Simons som ble først utgitt i 1931 med Ruth Etting).Second Hand Songs – Medium: «All of Me» – Ruth Etting (1931)
«Lua av» (med åpningsstrofene «Nei, nei, gutt – dette må bli slutt! Ikke storme inn i stuen uten å ta av deg luen» – skrevet av Margrethe Munthe.)Margrethe Munthe – Lua av (tekst) 
«Mot i brystet» (egentlig «Gymnastikkmarsj», av Johan Nicolaisen).Biblioteksvar vedrørende «Mot i brystet» 
«Hvis dine ører henger ned» (norsk tekst skrevet av Øystein Sunde for albumet Det året det var så bratt i 1971).
«There's No Business Like Show Business» (skrevet av Irving Berlin for musikalen Annie Get Your Gun i 1946.Second Hand Songs – Medium: «There's No Business Like Show Business» – Irving Berlin (1946)

Teksten til «Syk 84» ble publisert i notaboka  Kjekt å ha–1 i 1990.Sunde, Øystein (1990). Kjekt å ha–1. Ex Libris Forlag AS: Oslo. ISBN 82-7384-274-6 s. 80/81

 Musikere og instrumenter 

Øystein Sunde: vokal og prat, gitar
Hege Schøyen: vokal og prat
Terje Methi: bass
Thor Andreassen: trommer
Brynjulf Blix: vocoder
Pete Knutsen: synthesizer, piano
Tom Berg: saksofon («All of Me» innslag)
Harald Halvorsen: trombone («All of Me» innslag)
Jens Petter Antonsen: trompet («All of Me» innslag)
Ole Edvard Antonsen: trompet («All of Me» innslag)
Runar Tafjord: valthorn («All of Me» innslag)
Shari Gerber Nilsen: kor

 «Syk 84» utgitt på samlealbum 
Sundes verden – 52 av de aller beste (2006)

 Referanser 

Kategori:Sanger fra 1984
Kategori:Sanger skrevet av Øystein Sunde